മക്കള് മഹാത്മ്യം ഒരു സിനിമാ പേരാണ് തിരുവഞ്ചൂരിനെ പരസ്യമായി കുത്തിറിജില് മാക്കൂറ്റി X കൊച്ചി: യൂത്ത് കോണ്ഗ്രസ് സംസ്ഥാന വക്താവായി തിരുവഞ്ചൂര് രാധാകൃഷ്ണന്റെ മകന് അര്ജുന് രാധാകൃഷ്ണനെ നിയമിച്ചതില് പരോക്ഷ വിമര്ശനവുമായി റിജില് മാക്കുറ്റി. മക്കള് മഹാത്മ്യം ഒരു സിനിമാ പേരാണ് എന്നായിരുന്നു മാക്കുറ്റിയുടെ പരിഹാസം. മാക്കൂറ്റിയുടെ ആക്ഷേപനത്തിന് പിന്നാലെ പ്രതികരണവുമായി തിരുവഞ്ചൂര് രാധാകൃഷ്ണനും രംഗത്തുവന്നിട്ടുണ്ട്. മകന്റെ നിയമനം ഉള്പ്പെടെ താന് നേരിട്ട് ഇടപെട്ടിട്ടുള്ള കാര്യമല്ല ഇപ്പോള് പുറത്ത് വരുന്ന വാര്ത്തകള്. വിഷയം യൂത്ത് കോണ്ഗ്രസിന്റെ ആഭ്യന്തര കാര്യങ്ങളാണ്. താന് യൂത്ത് കോണ്ഗ്രസ് നേതാവായിരുന്ന കാലത്ത് പോലും സംഘനയ്ക്ക് അതിന്റെതായ നിലപാട് ഉണ്ടായിരുന്നു. അതു കൊണ്ട് തന്നെ ഇക്കാര്യത്തില് പ്രതികരിക്കാനില്ല. പ്രത്യേകിച്ച് തന്റെ മകന്റെ പേര് ഉയര്ന്ന വന്ന സാഹചര്യത്തില് കൂടി അത്തരം ഒരു പ്രതികരണം ശരിയല്ല. അടുത്തകാലത്ത് തന്റെ നിലപാടുകളുടെ ഫലമാണ് അര്ജുന്റെ നിയമനം എന്നുള്ള വാദങ്ങള് മാധ്യമ വ്യാഖ്യാനങ്ങളാണ്. പാര്ട്ടി ഒന്നിച്ച് പോവണം എന്നാണ് താന് ആവശ്യപ്പെട്ടിട്ടുള്ളത്. അത് പൊതു അഭിപ്രായമാണ്. അതിലാണ് എന്നും ഉറച്ച് നിന്നിട്ടുള്ളത്. തനിക്കെതിരെ ഉയരുന്ന ആരോപണങ്ങളിലും പാര്ട്ടി മറുപടി പറയും എന്നും തിരുവഞ്ചൂര് വ്യക്തമാക്കി. കേരളത്തില് നിന്നുള്ള അഞ്ചുപേരുള്പ്പെടെ 72 പേരെയാണ് സംസ്ഥാന വക്താക്കളായി ദേശീയ അധ്യക്ഷന് ബിവി ശ്രീനിവാസ് ബുധനാഴ്ച നിയമിച്ചത്. എന്നാല് പട്ടിക പുറത്തുവന്നതിന് പിന്നാലെ യൂത്ത് കോണ്ഗ്രസ് സംസ്ഥാന അദ്ധ്യക്ഷന് ഫാഫി പറമ്ബില് അടക്കം പട്ടികയെ തള്ളി രംഗത്തെത്തിയിരുന്നു. അര്ജ്ജുന് ഉള്പ്പടെയുള്ളവരുടെ നിയമനം തന്റെ അറിവോടെ അല്ലെന്നായിരുന്നു ഫാഫി പറമ്ബിലിന്റെ പ്രതികരണം. സംസ്ഥാന ഭാരവാഹികളെ മാത്രം വക്താവാക്കണമെന്നാണ് സംസ്ഥാന നേതൃത്വത്തിന്റെ ആവശ്യം. ചര്ച്ചകള്ക്കുശേഷം പുതുക്കിയ പട്ടിക അടുത്തദിവസം തന്നെ പുറത്തുവിടും. അര്ജുന് രാധാകൃഷ്ണന്, ആതിര രാജേന്ദ്രന്, നീതു ഉഷ, പ്രീതി, ഡെന്നി ജോസ് എന്നിവരാണ് അര്ജുന് രാധാകൃഷ്ണനോടൊപ്പം പട്ടികയിലുണ്ടായിരുന്നത്. TAGS: Popular X TAGS: